ai4bharat/Pralekha huggingface dataset:
امور داخلہ کی وزارت
مرکزی وزیرداخلہ اورامدادباہمی کے وزیر جناب امت شاہ نے منی پورمیں امن کی بحالی کی غرض سے کئے گئے اقدامات کا جائزہ لینے کے لئے ، ریاست کے وزیراعلیٰ ، میئتی اورکوکی برادری کے نمائندوں اوردیگرشراکت داروں اور متعلقہ فریقوں کے ساتھ سلسلے وار میٹنگیں کیں
وزیرداخلہ نے تشدد کے مرتکب افراد کے خلاف سخت کارروائی کرنے کی ہدایت کی اور دیرپاامن کے قیام کی غرض سے ، مرکزی حکومت کی جانب سے مکمل حمایت اورمدد کایقین دلایا
جناب امت شاہ نے یقین دلایاکہ حکومت، ریاست میں مختلف برداریوں کے تحفظ کے مقصد سے سبھی ضروری اقدامات کرے گی
مرکزی وزیرداخلہ نے سبھی فریقوں کے ساتھ تبادلہ خیال کرنے اورامن کے پیغام کو پھیلانے پرزوردیااور اس کے ساتھ ہی انھوں نے یقین دلایاکہ سبھی کے ساتھ انصاف کیاجائے گا
جناب امت شاہ نے امداد ی اوربازآبادکاری کے عمل میں تیزی لانے پرزوردیا تاکہ لوگوں کی مشکلات اورپریشانیوں کو کم سے کم کیاجاسکے
مرکزی وزیرداخلہ اورامدادباہمی کے وزیر جناب امت شاہ نے منی پورمیں امن کی بحالی کی غرض سے کئے گئے اقدامات کا جائزہ لینے کے لئے ، ریاست کے وزیراعلیٰ ، میئتی اورکوکی برادری کے نمائندوں اوردیگرشراکت داروں اور متعلقہ فریقوں کے ساتھ سلسلے وار میٹنگیں کیں۔
جناب امت شاہ نے منی پور کے وزیراعلیٰ جناب این بیرین سنگھ ، ان کی کابینہ کے چارساتھیوں اورراجیہ سبھا کے رکن پارلیمنٹ کےساتھ اتوار کو نئی دہلی میں ایک میٹنگ کی۔ بعد میں مرکزی وزیرداخلہ نے اتوار کو میئتی برداری کے نمائندوں کے ساتھ بھی ملاقات کی ۔ جناب شاہ نے منی پور کی کوکی برادری کے نمائندوں اورمیزورم کے سی ایس اوز کے ایک گروپ کےساتھ آج ملاقات کی ۔
ان میٹنگوں کے دوران ، مرکزی وزیرداخلہ نے منی پور میں قیام امن کی خاطرکئے گئے اقدامات کا جائزہ لیا ، جہاں دونسلی برادریوں کے درمیان پرتشدد جھڑپیں ہوئی ہیں ۔انھوں نے وزیرداخلہ نے تشدد کے مرتکب افراد کے خلاف سخت کارروائی کرنے کی ہدایت کی اور دیرپاامن کے قیام کی غرض سے ، مرکزی حکومت کی جانب سے مکمل حمایت اورمدد کایقین دلایا۔ جناب امت شاہ نے یقین دلایاکہ حکومت ریاست میں مختلف برداریوں کے تحفظ کے مقصد سے سبھی ضروری اقدامات کرے گی۔مرکزی وزیرداخلہ نے سبھی فریقوں کے ساتھ تبادلہ خیال کرنے اورامن کے پیغام کو پھیلانے پرزوردیااور اس کے ساتھ ہی انھوں نے یقین دلایاکہ سبھی کے ساتھ انصاف کیاجائے گا۔جناب امت شاہ نے امداد ی اوربازآبادکاری کے عمل میں تیزی لانے پرزوردیا تاکہ لوگوں کی مشکلات اورپریشانیوں کو کم سے کم کیاجاسکے۔
قانون اور انصاف کی وزارت
پریس بیان
صدر جمہوریہ ہند نے آئین ہند کی دفعہ 134 کی شق  کے ذریعہ تفویض کردہ اختیارات کا استعمال کرتے ہوئے چیف جسٹس آف انڈیا سے مشورہ کرنے کے بعد درج ذیل ہائی کورٹ کے چیف جسٹس اور جج کو سپریم کورٹ آف انڈیا کے ججوں کے طور پر مقرر کیا ہے۔یہ تقرر ان کے عہدہ سنبھالنے کی تاریخ سے نافذ ہوگا۔
|
|
نمبر شمار
|
|
نام 
|
|
تقرر کی تفصیل
|
|
1.
|
|
سدھانشو ڈھولیا، چیف جسٹس، گوہاٹی ہائی کورٹ
|
|
سپریم کورٹ آف انڈیا کے ججوں کے طور پر
|
|
2.
|
|
جمشید برجور پردی والا، ج، جج، گجرات ہائی کورٹ
محکمہ انصاف ، قانون و انصاف کی وزارت۔
۔۔۔۔۔۔۔۔۔۔۔
ش ح۔ا گ ۔ن ا۔

U-5132
(Visitor Counter : 92
امور داخلہ کی وزارت
کابینہ نے ہندوستان اور اُزبیکستان کے درمیان بین ملکی منظم جرائم اور عالمی دہشت گردی سے نمٹنے کے شعبے میں امداد باہمی سے متعلق استقدامی معاہدے کومنظوری دی
نئی دہلی،24؍دسمبر،وزیراعظم جناب نریندر مودی کی زیر صدارت مرکزی کابینہ نے بین ملکی منظم جرائم اور عالمی دہشت گردی سے نمٹنے کے شعبے میں امداد باہمی سے متعلق معاہدے کو استقدامی منظوری دی ہے۔ یہ معاہدہ ہندوستانی جمہوریہ کی وزارت داخلہ اور جمہوریہ ازبیکستان کی وزارت داخلہ کے مابین ہوا ہے۔ اس معاہدے پر دستخط مرکزی وزیر داخلہ اور جمہوریہ ازبیکستان کے وزیر داخلہ نے 20 نومبر 2019 کو نئی دہلی میں جمہوریہ ازبیکستان کے عزت مآب وزیر داخلہ کے ہندوستان دورے کے دوران کئے۔
معاہدے کا مقصد دہشت گردی اور اس کی مالی امداد ، منظم جرائم سے متعلق جرائم سمیت ، جرائم کی روک تھام میں دونوں ملکوں کے درمیان اثر انگیزی کو بہتر بنانا اور گھریلو قوانین اور عالمی ذمہ داریوں کے مطابق دونوں ملکوں کی انٹلیجنس اور قانون نافذ کرنے والی ایجنسیوں کے افسران کے درمیان امداد باہمی کو بڑھانے کے لئے ایک فرویم ورک قائم کرنا ہے۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-6024
(Visitor Counter : 41
وزیراعظم کا دفتر
وزیر اعظم نے تلنگانہ میں ایک حادثے میں ہونے والےجانی نقصان پر تعزیت کا اظہار کیا
متاثرین کے لیےپی ایم این آر ایف کی طرف سے مالی امداد کا اعلان
وزیر اعظم جناب نریندر مودی نے تلنگانہ کے ضلع کماریڈی میں ایک حادثے کی وجہ سے ہونے والے جانی نقصان پر گہرے رنج و غم کا اظہار کیا ہے۔ جناب مودی نے تلنگانہ کے ضلع کماریڈی میں حادثے کے متاثرین کے لیے وزیر اعظم کے قومی راحت فنڈ سے معاوضے کی رقم کا اعلان کیا ہے۔
وزیر اعظم کے دفتر نے ٹویٹ کیا؛
‘‘ کاماریڈی ضلع، تلنگانہ میں ایک حادثے کی وجہ سے ہونے والے جانی نقصان سے غمزدہ ہوں۔ سوگوار خاندانوں کے لئے میری طرف سے تعزیت اور زخمیوں کے لئے دعا۔ وزیراعظم قومی راحت فنڈ کی طرف سے ہر مرنے والوں کے لواحقین کو 2 لاکھ روپے دیے جائیں گے۔زخمیوں میں ہر ایک کو 50,000 روپے دیئے جائیں گے : پی ایم مودی’’
بجلی کی وزارت
این ایچ پی سی نے "پائلٹ گرین ہائیڈروجن ٹیکنالوجیز" کی ترقی کے لیے مفاہمت نامے پر دستخط کیے
این ایچ پی سی نے کل مرکز کے زیر انتظام علاقہ لداخ کے لیہہ اور کارگل اضلاع میں بجلی کے شعبہ میں کاربن کے اخراج کو کم کرنے کے ملک کے عزم کے مطابق "پائلٹ گرین ہائیڈروجن ٹیکنالوجیز" کی ترقی کے لئے دو مفاہمت ناموں پر دستخط کئے۔ مرکز کے زیر انتظام علاقہ لداخ کے لیفٹیننٹ گورنرعزت مآب جناب آر کے ماتھر کی موجودگی میں مفاہمت ناموں پر دستخط کیے گئے۔
لیہہ ضلع کے لیے دستخط شدہ مفاہمت نامے کے مطابق، این ایچ پی سی پائلٹ گرین ہائیڈروجن ایندھن سیل پر مبنی مائیکرو گرڈ کی تعمیر پر غور کرے گا جس میں ہائیڈروجن کی پیداوار بھی شامل ہے تاکہ این ایچ پی سی کے احاطے میں واقع نیمو بازگو بجلی گھر  میں این ایچ پی سی گیسٹ ہاؤس کی بجلی کی ضرورت کو پورا کیا جا سکے۔ کارگل ضلع کے لیے دستخط کیے گئے مفاہمت نامے کے مطابق کارگل میں پیدا ہونے والی ہائیڈروجن کی نقل و حرکت کے لیے ایندھن سیل میں استعمال کیا جائے گا جو کارگل کے مقامی علاقے میں 8 گھنٹے تک دو بسیں چلانے کے قابل ہوں گے۔
این ایچ پی سی آمد و رفت، نقل و حمل، حرارتی نظام اور مائیکرو گرڈ جیسے مختلف شعبوں میں لداخ کی ہائیڈروجن سے متعلق ضرورتوں کو پورا کرنے کے لیے تجارتی پیمانے پر ہائیڈروجن کی پیداوار میں اضافہ کرے گا اور بعد ازاں اس سے متعلق نامہ پر علیحدہ علیحدہ دستخط کیے جائیں گے۔
یہ دونوں پائلٹ پروجیکٹ مستقبل میں گرین ہائیڈروجن کی ترقی اور نقل و حمل/ہیٹنگ سیکٹر میں کاربن کے اخراج میں کمی کے لیے ایک روڈ میپ بنائیں گے اور ہائیڈروجن کی معیشت میں طویل مدتی سرمایہ کاری کو بھی راغب کریں گے جس سے مرکز کے زیر انتظام لداخ کے نوجوانوں کے لیے آمدنی کے مختلف سلسلے اور روزگار کے مواقع پیدا ہوں گے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (

7649
(Visitor Counter : 110
وزارت آیوش
مشترکہ یوگا پروٹوکول ٹریننگ
نئی دہلی۔ 19 مارچ وزارت آیوش نے اپنی خودمختار تنظیم یعنی مرارجی ڈیسائی نیشنل انسٹی ٹیوٹ آف یوگا ، نئی دہلی کے ذریعہ یکم فروری 2021 سے مشترکہ یوگا پروٹوکول  سے متعلق یوگا رضاکارانہ تربیتی پروگرام شروع کیا ہے۔
اس پروگرام میں مختلف صلاحیتوں کے حامل افراد کو آہستہ آہستہ یوگا سیکھنے اور اپنانے کی اجازت دی جاتی ہے۔ یہ ایک ماہانہ تربیتی ماڈیول ہے اور جون 2021 کے مہینے تک ہر ماہ دہرایا جائے گا۔
اس پروگرام کے مقاصد درج ذیل ہیں:
- یوگا کے صحت سے متعلق فوائد کے بارے میں وسیع پیمانے پر آگاہی پیدا کرنا ۔
- عام لوگوں کو فلاح و بہبود کے بنیادی اصولوں اور طریقوں سے متعارف کرانا۔
- یوگا کے ذریعے مثبت صحت کو فروغ دینا
- جامع صحت کے تئیں اپروچ کے طور پر روک تھام کے لئے یوگا کو عام کرنا ۔
وزارت آیوش اپنے تین خود مختار اداروں یعنی مرارجی ڈیسائی نیشنل انسٹی ٹیوٹ آف یوگا  ، نئی دہلی ، سینٹرل کونسل فار ریسرچ اِن یوگا اینڈ نیچروپیتھی  ، نئی دہلی اور نیشنل انسٹی ٹیوٹ آف نیچروپیتھی ، پنے کے ذریعہ یوگا کے فروغ کے لئے مختلف سرگرمیاں کرتی ہے۔
وزیر مملکت  جناب کیرن رجیجو  نے لوک سبھا میں ایک سوال کے تحریری جواب میں یہ اطلاع دی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (

U-2836
(Visitor Counter : 66
وزارت دفاع
فوجی سربراہ نے کاروار بحری اڈے كا دورہ اور طیارہ بردار جہاز آئی این ایس وکرمادتیہ کا معائنہ کیا
اہم بنیادی ساختیاتی اور دیگر حكمت انگیز اقدامات میں پیش رفت کا جائزہ لیا
فوجی سربراہ  جنرل انیل چوہان نے 23 ستمبر 2023 کو کاروار میں بحری اڈے كا دورہ اور طیارہ بردار جہاز آئی این ایس وکرمادتیہ کا معائنہ کیا۔ انہوں نے بحری اڈے میں اہم بنیادی ساختیات، رہائش اور دیگر حكمت انگیز اقدامات میں پیش رفت کا جائزہ لیا۔
سی ڈی ایس نے کاروار بحری علاقے اور پروجیکٹ سی برڈ کے سینئر افسران کے ساتھ بات چیت کی۔ انہوں نے بحری اڈے كو آگے کی سوچ كا متحمل اور موافقت پذیر کے طور پر قائم کرنے کی اہمیت پر زور دیا تاكہ متعلقہ اور ابھرتے ہوئے سیکورٹی خدشات کے لیے جوابدہ رہنے کی صلاحیت کے ساتھ مستقبل کے چیلنجوں کے لیے تیاری کو یقینی بنایا جائے۔
امور داخلہ کی وزارت
مرکزی وزیر داخلہ امت شاہ نے پنڈت دین دیال اپادھیائے کو ان کی سالگرہ پر گلہائے عقیدت پیش کیا
پنڈت دین دیال نے ایک ایسے نظریہ کو پیش کیا جو مغرب کی اندھی تقلید کرنے کے بجائے ہندوستانی قدروں واخلاق کی گہری جڑوں کو سموئے ہوئے تھا
پچھلے 6 سال سے وزیر اعظم مودی پنڈت دین دیال کے وژن پر مبنی انتودیا کی غریبوں کی فلاح پالیسی کو آگے لے جارہے ہیں: امت شاہ
پنڈت دین دیال اپادھیائے کے خیالات، نظریات اور معاشرے کی بھلائی کے لئے ان کی جانفشانی تمام ہم وطنوں کو اس بات کے لئے تحریک دیتی رہے گی کہ وہ ملک کی خدمت کے لئے آگے آئیں
مرکزی وزیرداخلہ جناب امت شاہ نے آج پنڈت دین دیال اپادھیائے کو ان کی سالگرہ پر گلہائے عقیدت پیش کیا۔ جناب امت شاہ نے کہا کہ میری مدر انڈیا کے عظیم ہیرو کو خراج قیدت پیش ہے جو ملک میں ترقی پسند سیاست کا پہل کار اور رہنما تھے اور سادگی کی ایک مثال تھے۔
گزشتہ 6 سال سے وزیر اعظم جناب نریندر مودی پنڈت دین دیال اپادھیائے کے وژن  پر مبنی انتودیا کی غریبوں کی فلاحی پالیسی کو لے کر چل رہے ہیں اور اس کو آگے بڑھا رہے ہیں۔ اس پالیسی کے تحت مودی حکومت 60 کروڑ گھروں کو کھانا پکانےکی گیس ، بجلی بیت الخلا گھر اور صحت کی سہولیات فراہم کررہی ہے۔
جناب امت شاہ نے کہا کہ آزادی کے فوراً بعد پنڈت دین دیال جی نے ایک نیا نظریہ کو ایسے وقت جنم دیا جب پالیسیاں وضع کی جارہی تھیں اور ملک وقوم نے اپنا سفر شروع کردیا تھا۔انہوں نے کہا کہ مغربی ملکوں کی اندھی تقلید کرنے کے بجائے ان کے خیالات میں ہندوستانی اخلاقیات کی گہری جڑیں وابستہ تھیں۔
جناب امت شاہ نے کہا کہ دین دیال جی نے ملک کی ترقی اور خصوصاً غریبوں کی فلاح وبہبود کے لئے زبردست خدمات انجام دیں۔ ہماری سیاست ہمیشہ انہیں یاد کیا جائے گا۔ انہوں ے کہا کہ ان کی سوچ ونظریات اور معاشرے کی بھلائی کے لئے ان کی جانفشانی تمام ہم وطنوں کو اس بات کے لئے تحریک دیتی رہے گی کہ وہ آنے والے وقت میں ملک کی خدمت کے لئے آگے آئیں۔
.................
م ن، ح ا، ع ر
25-09-2020
U-5861
(Visitor Counter : 78
وزارتِ تعلیم
سارتھک یوجنا کے مقاصد
29 جولائی 2020 کو جاری کردہ قومی تعلیمی پالیسی  2020 کے اہداف اور مقاصد کی پیروی اور اس کام میں ریاستوں اور مرکز کے زیر انتظام علاقوں کے درمیان مدد کے لیے محکمہ اسکولی تعلیم و خواندگی، وزارت تعلیم نے اسکولی تعلیم کے لیے ایک اشاریہ این ای پی عمل درآمد منصوبہ تیار کیا ہے جسے معیاری تعلیم کے ذریعے 'طلبہ' اور اساتذہ کی مجموعی ترقی  کہا جاتا ہے۔ یہ 8 پر جاری کیا گیا تھا۔
یہ منصوبہ تعلیم کی متوازی نوعیت کو ذہن میں رکھتے ہوئے بنایا گیا ہے اور وفاقیت کے جذبے پر قائم ہے۔ ریاستوں اور مرکز کے زیر انتظام علاقوں کو یہ لچک دی گئی ہے کہ وہ اس منصوبے کو مقامی سیاق و سباق کے لحاظ سے ڈھالیں اور اپنی ضروریات کے مطابق ترمیم بھی کریں۔ اس عمل درآمد کے منصوبے میں اگلے 10 برسوں کے لیے این ای پی 2020 کے نفاذ کے لیے روڈ میپ اور آگے بڑھنے کے راستے کی وضاحت کی گئی ہے جو اس کے ہم وار اور موثر نفاذ کے لیے بہت اہم ہے۔
سارتھک کو ریاستوں اور جموں و کشمیر، خود مختار اداروں اور تمام اسٹیک ہولڈرز سے موصول ہونے والی تجاویز کے ساتھ وسیع اور گہرے مشاورتی عمل کے ذریعے ایک ارتقائی اور کام کرنے والی دستاویز کے طور پر تیار کیا گیا ہے۔ سارتھک کو دو حصوں میں تقسیم کیا گیا ہے اور اسے محکمہ کی ویب سائٹ پر درج ذیل لنکس کے تحت اپ لوڈ کیا گیا ہے:
https: //dsel.education.gov.in/sites/default/files/SARTHAQ_Part-1_updated.pdf
https: //dsel.education.gov.in/sites/default/files/SARTHAQ_Part-2_updated.pdf
یہ معلومات وزیر مملکت برائے تعلیم محترمہ انپورنا دیوی نے آج راجیہ سبھا میں ایک تحریری جواب میں دی ہیں۔
کانکنی کی وزارت
ریاستوں میں غیر قانونی کان کنی کو روکنے کےلئے قواعد اور اقدامات
نئی دہلی،21 مارچ ،2022
کانیں اور معدنیات قانون  1957  کی شق 23 سی ریاستی حکومتوں کو معدنیات کی غیر قانونی کان کنی، نقل و حمل اور ذخیرہ کرنے اور اس سے منسلک مقاصد کے لیے قواعد وضع کرنے کا اختیار دیتی ہے۔ لہذا، غیر قانونی کان کنی کا اختیار ریاستی حکومتوں کے قانون سازی اور انتظامی دائرہ کار میں آتا ہے۔
اس کےعلاوہ ،ایم ایم ڈی آر قانون میں غیر قانونی کان کنی کو روکنے کےلئے درج ذیل دفعات ہیں:
- 2015 میں ایم ایم ڈی آر ایکٹ میں ترمیم کرکے غیر قانونی کان کنی کے لیے جرمانے کو مزید سخت کر دیا گیا تھا۔ قانون کی دفعہ 4 اور 4 کی خلاف ورزی پر جرمانے کو 25 ہزار فی ہیکٹرسے بڑھا کر 5 لاکھ فی ہیکٹر کردیا گیا اور قید کی مدت کو 2 سال سے بڑھا کر 5 سال کر دیا گیا ہے۔ اس کے علاوہ ، قانون کی دفعہ بی 30 کے تحت ریاستی حکومتوں کےلئے غیر قانونی کان کنی/نقل و حمل /ذخیرہ کرنے کے معاملوں کی تیزی سے سماعت کے لیے خصوصی عدالتوں کی تشکیل دینے کا التزام ہے اور ایکٹ کی سی 30 کے تحت ایسی خصوصی عدالتوں کو سیشن عدالت تصور کئے جانے کی سہولت فراہم کرتی ہے۔
- معدنیات کے تحفظ اور ترقی کے قواعد، کا قاعدہ 45 ،تمام کان کنوں ، تاجروں، ذخیرہ اندوزوں، برآمد کنندگان اور معدنیات کے آخری استعمال کنندگان کے لیے انڈین بیورو آف مائنز کے ساتھ اندراج کرانے اور پیداوار پر آن لائن ریٹرن جمع کروانے ، ریاستی حکومتوں اور انڈین بیورو آف مائنز کے لیے معدنیات کی تجارت اور استعمال کو لازمی بناتا ہے۔
- کان کنی کی وزارت نے، ریاستی حکومت کو کسی بھی غیر قانونی کان کنی کی سرگرمی کی اطلاع دینے کے لیے خلائی ٹیکنالوجی کا استعمال کرنے کےلئے انڈین بیورو آف مائنز کے ذریعے، مائننگ سرویلانس سسٹم  تیار کیا ہے جو اس سلسلے میں ضروری کارروائی کرے گی۔ مائننگ سرویلنس سسٹم  ایک سیٹلائٹ پر مبنی نگرانی کا نظام ہے جس کا مقصد سیٹلائٹ تصاویر کے ذریعے لیز ایریا سے باہر غیر قانونی کان کنی کی سرگرمیوں کا پتہ لگانا ہے۔
- قانون کی شق23 کی دفعہ کے مطابق، 21 ریاستی حکومتوں نے غیر قانونی کان کنی کو روکنے کے لیے قواعد وضع کیے ہیں۔
اس کے علاوہ، 22 ریاستی حکومتوں نے غیر قانونی کان کنی پر قابو پانے اور ریاستی اور ضلعی سطحوں پر غیر قانونی کان کنی سرگرمیوں کی جانچ کے لیے رکن محکموں کی طرف سے کی گئی کارروائی کا جائزہ لینے کے لیے ٹاسک فورس قائم کی ہیں۔
آج راجیہ سبھا میں ایک تحریری جواب میں کوئلہ، کانوں اور پارلیمانی امور کے مرکزی وزیر جناب پرہلاد جوشی نے یہ معلومات دی۔
وزارت دفاع
وزیردفاع جناب راج ناتھ سنگھ نے گجرات کے گاندھی نگر میں موری تانیہ ، وسطی افریقہ جمہوریہ، گامبیا، گھانا، ایتھوپیا اور کیبوورڈے کے اپنے ہم منصبوں کےساتھ باہمی میٹنگیں کیں
وزیردفاع جناب راج ناتھ سنگھ نے گجرات کے گاندھی نگر میں موری تانیہ ، وسطی افریقہ جمہوریہ، گامبیا، گھانا، ایتھوپیا اور کیبوورڈے کے اپنے ہم منصبوں کےساتھ باہمی میٹنگیں کیں ، جو وہاں ہندوستان۔ افریقہ دفاعی مذاکرات اور دفاعی نمائش میں شرکت کررہے ہیں ۔ میٹنگوں کے دوران وزیر دفاع نے موری تانیہ کے وزیر دفاع میجر جنرل ہنانا اولڈ سدی ، وسطی افریقی جمہوریہ کے وزیر دفاع جناب راموکس کلیڈو بیورو، گامبیا کے وزیر دفاع جناب سیرنگ موڈو نجے، جمہوریہ گھانا کے وزیر دفاع جناب ڈومنک ادونا بنگاب نتی وول ، ایتھوپیا کے وزیر دفاع ڈاکٹر ابراہم بیلے اور کیبو ورڈے جمہوریہ کی وزیر دفاع محترمہ جینن تاتیانا سنتوش لیلس کے ساتھ میٹنگ کی۔
میٹنگوں کے دوران دفاعی تعاون کے تمام ترپہلوؤں پر تبادلہ خیال کیا گیا اوراس بات پر خاص توجہ دی گئی کہ ایسے مواقع کی نشاندہی کی جائے جس سے آپسی باہمی اشتراک کو وسعت ملے ۔
18 اکتوبر 2022 کو وزیر دفاع گاندھی نگر میں بھارت افریقہ دفاعی مذاکرات کی میزبانی کریں گے ۔ میٹنگ کے دوران بھارت اور افریقہ ملکوں کے درمیان دفاعی تعاون کے امور پر غور وخوض کیا جائے گا ۔ مذاکرات کے بعد ایک مشترکہ اعلانیہ بھی جاری کیا جائے گا۔
کامرس اور صنعت کی وزارتہ
زرعی کاروبار کو زبردست تقویت بہم پہنچانے کے تحت، اتراکھنڈ سے سبزیوں کی پہلی کھیپ متحدہ عرب امارات کے لئے درآمد کی گئی
2019۔20 میں 10114 کروڑ روپئے کے بقدر کی برآمدات کے مقابلے میں 2020۔21 میں بھارت نے 11019 کروڑ روپئے کے بقدر کے پھل اور سبزیاں برآمد کیں
26 جولائی، 2021: اتراکھنڈ سے زرعی مصنوعات کی برآمدات کو حاصل ہوئی زبردست تقویت کے تحت ہری دوار کے کاشتکاروں سے حاصل کی گئی کری پتی، بھنڈی، ناشپاتی اور کریلا سمیت سبزیوں کی پہلی کھیپ آج متحدہ عرب امارات ، دبئی کو برآمد کی گئیں۔
سبزیوں کی برآمدات ، اتراکھنڈ میں اگائے گئے باجرے کی ایک کھیپ کے مئی 2021 میں ڈنمارک کو برآمد کیے جانے کے بعد عمل میں آئی۔
اتراکھنڈ زرعی مصنوعات مارکیٹنگ بورڈ  اور ایک برآمدکار، جسٹ آرگینک، کے تعاون سے اے پی ای ڈی نے برآمدات کے لئے اتراکھنڈ کے کاشتکاروں سے راگی  اور جھنگورا  حاصل اور پروسیس کیا، جو کہ یوروپی یونین کے آرگینک سرٹیفکیشن کے معیار کو پورا کرتا ہے۔
اتراکھنڈ حکومت نامیاتی کھیتی کی حمایت کرتی رہی ہے۔ ایک منفرد پہل قدمی کے توسط سے یو کے اے پی ایم بی سرٹیفکیشن کے لئے ہزاروں کاشتکاروں کی مدد کرتا رہا ہے۔یہ کاشتکار خصوصی طور پر راگی، جھگورا، چولائی وغیرہ جیسے موٹے اناجوں کی پیداوار کرتے ہیں۔
زرعی اور خوراک ڈبہ بند مصنوعات برآمدات ترقی اتھارٹی  بھارت کے زرعی اور خوراک ڈبہ بندی مصنوعات برآمداتی نقشے پر تشہیری سرگرمیاں انجام دے رہی ہیں۔ اے پی ای ڈی اے اتراکھنڈ میں ایک پیک ہاؤس کے قیام کے سلسلے میں مالی امداد فراہم کرانے کا منصوبہ وضع کر رہی ہے جو بین الاقوامی منڈی کو تازہ پھلوں اور سبزیوں کی برآمدات کے لئے لازمی ضروریات یا بنیادی ڈھانچہ کی ضرورت کو پورا کرے گی۔
اے پی ای ڈی اے زرعی مصنوعات کی پوری سپلائی چین کو مضبوط کرنے کے ذریعہ خریداروں کو کسانوں سے جوڑ کر اہلیت سازی، کوالٹی کی تجدیدکاری، اور بنیادی ڈھانچہ ترقیات ، دونوں سے اتراکھنڈ علاقے پر توجہ مرکوز کرنا جاری رکھے گی۔
2019۔20 میں 10114 کروڑ روپئے کے بقدر برآمدات کے مقابلے میں 2020۔21 میں بھارت نے 11019 کروڑ روپئے کے بقدر پھلوں اور سبزیاں برآمد کیں جس سے 9 فیصد کے بقدر اضافہ ظاہر ہوتا ہے۔
اے پی ای ڈی اے غذائی مصنوعات کی برآمدات کے لئے بازار فروغ سرگرمیاں، مطلع فیصلے لینے کے لئے مارکیٹ انٹلی جینس، بین الاقوامی تجربہ، ہنرمندی ترقیات، صلاحیت سازی اور اعلیٰ معیار کی حامل پیکجنگ کا کام کرتی ہے۔
صحت اور خاندانی بہبود کی وزارت
کووڈ -19 اپ ڈیٹ
ملک گیر ٹیکہ کاری مہم کے تحت اب تک 198.88 کروڑ ٹیکے لگائے جاچکےہیں۔
بھارت میں زیرعلاج مریضوں کی تعداد 130713 ہے۔
زیرعلاج معاملوں کی شرح 0.30 فیصد ہے۔
صحت یاب ہونے کی حالیہ شرح 98.50 فیصدہے۔
گزشتہ 24 گھنٹوں میں 14629 افراد صحت یاب ہوئے ، اب تک صحت یاب ہوئے کُل لوگوں کی تعداد 42983162 ہے۔
پچھلے 24 گھنٹے میں 16678 نئے معاملے سامنے آئے ہیں۔
زیرعلاج معاملوں کی یومیہ شرح 5.99 فیصد ہے۔
زیر علاج معاملوں کی ہفتہ وار شرح 4.18 فیصدہے۔
اب تک 86.68 کروڑجانچ کی جاچکی ہیں، گزشتہ 24 گھنٹوںمیں 78266 جانچ کی گئیں۔
وزارت دفاع
یونائیٹڈ سروس انسٹی ٹیوشن آف انڈیا میں جنرل بپن راوت میموریل چیئر آف ایکسی لینس کا قیام
آنجہانی چیف آف ڈیفنس اسٹاف، جنرل بپن راوت کے 65 ویں یوم پیدائش کے موقع پر ہندوستانی فوج نے یونائیٹڈ سروس انسٹی ٹیوشن آف انڈیا  میں ان کی یاد میں چیئر آف ایکسی لینس قائم کیا ہے۔
اس کا باقاعدہ اعلان 15 مارچ 2022 کو ساؤتھ بلاک میں منعقدہ ایک تقریب کے دوران جنرل ایم ایم نرونے ، چیف آف آر می اسٹاف اور کارگزار چیئر مین سی او ایس سی نے کیا۔ اس پروگرام میں لیفٹیننٹ جنرل منوج پانڈے، وی سی او اے ایس ، ایئر مارشل سندیپ سنگھ، وی سی اے ایس ، وائس ایڈمیرل ایس این گھورمڑے، وی سی این ایس، ایئر مارشل بی آر کرشنا، چیئر مین چیفس آف اسٹاف کمیٹی  کے چیف آف انٹیگریٹڈ ڈیفنس اسٹاف اور لیفٹیننٹ جنرل ایس کے شرما، ڈی سی او اے ایس نے بھی شرکت کی۔ یو ایس آئی کے ڈائریکٹر ، میجر جنرل بی کے شرما  کو5 لاکھ روپے کا ایک چیک بھی سونپا گیا، جو نامزد کئے جانے والے چیئر آف ایکسی لینس کو بطور اعزازیہ ادا کیا جائے گا۔
بھارت کے پہلے سی ڈی ایس اور ساتھ ہی ہندوستانی فوج کے 27 ویں سربراہ آنجہانی جنرل بپن راوت ایک شاندار پیشہ ور تھے اور ہندوستانی فوج میں بڑے پیمانے پر تبدیلی کے لئے کوشاں تھے۔ جنرل بپن راوت میموریل چیئر آف ایکسی لینس اتحاد وارتباط کے شعبے پر توجہ مرکوز کرے گا۔ چیئر آف ایکسی لینس جنرل بپن راوت کی قیادت اور پیشہ وارانہ صلاحیت کے تئیں ایک شاندار خراج عقیدت ہے۔
اس موقع پر آر می چیف نے کہا کہ جنرل راوت حکمت عملی تیار کرنے کے لئے ہمیشہ سرگرداں رہتے تھے اور انہوں نے مختلف تھنک ٹینک کی سرگرمیوں میں اپنا کافی وقت اور توانائی صرف کی۔ اسی لئے ان کا 65 واں یوم پیدائش ، ان اداروں سے جڑی ان کی خدمات کو مضبوطی فراہم کرنے کا ایک بہترین موقع ہے۔ یہ چیئر قومی سلامتی کے میدان میں مہارت رکھنے والے تینوں مسلح افواج کے سابق پیشہ وروں اور عوام کے لئے کھلا رہے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ ق ت۔ ق ر
2641-U
(Visitor Counter : 150
وزارت اطلاعات ونشریات
ڈی ڈی فری ڈِش کے ایم پی ای جی 4کی چوتھی سالانہ ای-نیلامی کے نتائج کا اعلان
نئی دہلی:11؍فروری2022:
ہندوستان کی واحد مفت ڈی ٹی ایچ سروس ڈی ڈی فری ڈِش گاہکوں کے لئے اچھی خبر ہے۔ در حقیقت یکم اپریل 2022ء سے لے کر 31مارچ 2023ء تک کی مدت کے لئے ڈی ڈی فری ڈِش کے ایم
نئی دہلی:11؍فروری2022:
ہندوستان کی واحد مفت ڈی ٹی ایچ سروس ڈی ڈی فری ڈِش گاہکوں کے لئے اچھی خبر ہے۔ در حقیقت یکم اپریل 2022ء سے لے کر 31مارچ 2023ء تک کی مدت کے لئے ڈی ڈی فری ڈِش کے ایم پی ای جی -4سلاٹ کی چوتھی سالانہ ؍57ویں ای-نیلامی کے نتائج کا اعلان ہوگیا ہے۔ اس بار تقابلی طور سے چینلوں کی تعداد زیادہ ہیں۔
مختلف طرح کے خصوصی چینلوں کی طرف سے ای-نیلامی کے لئے موصولہ درخواستوں میں سے 12چینلوں کو ڈی ڈی فری ڈِش پر ایم پی ای جی-4سلاٹ مختص کئے گئے ہیں۔ یہاں چینلوں کے نام دیئے گئے ہیں۔
ڈی ڈی فری ڈِش کی بڑھتی مقبولیت کا اندازہ ان حقائق سے لگایا جاسکتا ہے کہ چینلوں کی زیادہ تعداد کے علاوہ اس نیلامی کے لئے فی سلاٹ اعلیٰ ترین بولی قیمت اور اوسط آمدنی بھی پچھلے سال کے مقابلے بڑھ گئی ہے۔ 43فیصد کا قابل ذکر اضافہ درج کرتے ہوئے فی سلاٹ اوسط بولی؍ریوینو ، پچھلے سال کے 0.89کروڑ سے بڑھ کر اس سال 1.27کروڑ ہوگیا ہے۔اسی طرح سب سے اونچی بولی قیمت پچھلے سال کے 1.12کروڑ سے 42.85فیصد بڑھ کر اس سال 1.6کروڑ ہوگیا ہے۔
تمام لوازمات پورے ہوجانے کے بعد یہ چینل یکم اپریل 2022ء سے ڈی ڈی فری ڈِش پر نشر ہونے لگیں گے۔
مواصلات اور اطلاعاتی ٹیکنالوجی کی وزارت
بی پی او اور آٹی سے تقویت یافتہ شعبے میں 'دیگر سروس فراہم کنندہ' صنعت کی بڑے پیمانے پر حوصلہ افزائی
بھارت سرکار نے رہنما خطوط جاری کیے
نئی دلی، 05 نومبر، اطلاعاتی تکنالوجی کی صنعت کے کاروبار کرنے کی آسانی میں، خصوصی طور پر، بزنس پروسیس آؤٹ سورسنگ  اور آئی ٹی سے تقویت یافتہ خدمات میں بہتری لانے کے لیے سرکار نے ٹیلی کام شعبے کے ’دیگر خدمات فراہم کنندہ ‘  شاخ کے لیے رہنما خطوط کو آسان بنا دیا ہے۔ نئے رہنما خطوط بی پی او صنعت کے تعمیل کے بار کو بہت حد تک کم کرتے ہیں۔
یہ بات واضح کی گئی ہے کہ او ایس پیز کے لیے رجسٹریشن کی ضرورت کو مکمل طور پر ختم کردیا گیا ہے اور اعداد و شمار سے متعلقہ امور میں کام کرنے والی بی پی او صنعت کو او ایس پی کے ضوابط سے باہر رکھا گیا ہے۔ اس کے علاوہ ، بینک گارنٹیاں جمع کرنا، اسٹیٹک آئی پی کے تقاضے ، بار بار رپورٹنگ کی ذمہ داری، نیٹ ورک ڈائیگرام کی اشاعت ، تعزیراتی التزامات وغیرہ جیسے تقاضوں کو بھی ختم کردیا گیا ہے۔ اسی طرح ، متعدد دیگر تقاضوں کو بھی ہٹادیا کیا گیا ہے جن کی رو سے کمپنیوں کو 'گھرسے کام' اور 'کہیں سے بھی کام' کرنے کی پالیسی اپنانے میں رکاوٹ درپیش تھی۔ صنعت کے لیے لچک بڑھانے کی خاطر اضافی ڈھانچہ بنانے کی اجازت دی گئی ہے۔
نیا ڈھانچہ بھارت کی صنعت کو ایک مضبوط محرک فراہم کرے گا اور بھارت کو دنیا کے آئی ٹی شعبے میں سب سے زیادہ مسابقتی بنادے گا۔ نئے رہنما خطوط وزیر اعظم مودی کے کم سے کم حکومت، زیادہ سے زیادہ حکمرانی سے تحریک پاتے ہیں۔ بھارت کی آئی ٹی صنعت ملک کے لیے فخر کا باعث ہے اور نئی ہدایات کا مقصد غیر ضروری بیوروکریٹک پابندیوں کو ختم کرنا ہے تاکہ صنعت جدت طرازہی پر مبنی نئی مصنوعات اور سولیوشنز پر توجہ دے سکے۔ اس اصلاح کے ساتھ ، بھارت سرکار اس شعبے میں بڑھتی ہوئی سرمایہ کاری کی حوصلہ افزائی کے مقصد سے آئی ٹی صنعت کو اپنی حمایت کا ایک مضبوط اشارہ دے رہی ہے۔ یہ اصلاحات یقینی طور پر بھارت کو اطلاعات و معلومات کی آؤٹ سورسنگ صنعت کے لیے ترجیحی منزل بنائیں گی نیز ہمارے ہنر مند نوجوانوں کی صلاحیتوں میں اضافہ کرتے ہوئے آتم نربھر بھارت کے وژن کو مزید تقویت بخشیں گی۔
او ایس پی رہنما خطوط دیکھنے کے لئے یہاں کلک کریں